text: Jagoran juyin juya halin Musuluncin ya bayyana irin tsayin dakan da jagororin Hamas suka yi wajen fuskantar matsin lamba, barazana da wasa na siyasa a matsayin wani lamari mai girma da kimar gaske yana mai cewa: Jamhuriyar Musulunci ta Iran, tana ganin matsalar Palastinu a matsayin matsalarta ce, sannan kuma goyon bayan al'ummar Palastinu a matsayin wani nauyi na shari'a da Musulunci da ke wuyanta.